बशीर बद्र के वैसे तो ना जाने कितने काव्य संकलन बाजार में हैं पर इनमें से जितनों पर नज़र गुजरी है उनमें वाणी प्रकाशन द्वारा प्रकाशित 'उजाले अपनी यादों के' में उनकी ज्यादातर यादगार ग़ज़लें शामिल हैं। उनकी कुछ ग़ज़लों जैसे कभी यूँ भी आ मेरी आँख में, सर झुकाओगे तो पत्थर देवता बन जाएगा, कौन आया रास्ते आइनाखाने हो गए,ना जी भर के देखा ना कुछ बात की आदि को जगजीत सिंह और अन्य ग़ज़ल गायक अमरत्व प्रदान कर चुके हैं।